
8 DR.31.3.2003 
 
air kerana kerajaan pernah mencadangkan senjata minyak digunakan terhadap kuasa 
besar yang menekan negara Teluk?  Perlu digunakan senjata minyak.  

Adakah kita juga bersedia untuk menggunakan senjata air bagi menekan 
Singapura?  Kalau senjata air ini telah digunakan oleh kerajaan hari Sabtu yang lalu 
terhadap pembangkang, yang mengadakan demonstrasi di KLCC.  [Disorak]  Dalam masa 
yang sama demonstrasi diadakan juga secara aman.  Senjata air ini telah digunakan.  
Adakah hendak gunakan juga terhadap Singapura?  Terima kasih. 

Datuk Dr. Leo Michael Toyad:  Tuan Yang di-Pertua, untuk menjawab soalan 
yang pertama.  Mungkin Yang Berhormat sedar bahawa jawapan itu telah dibuat oleh Yang 
Berhormat Menteri sendiri dalam menggulung perbahasan atas Titah Ucapan Seri Paduka 
Baginda Yang di-Pertuan Agong.  Dan, bahawa dalam Asean kita membuat keputusan 
secara ‘consensus’ dan kalau tidak kita merupakan pendirian yang berlainan, Singapura 
dan Filipina telah pun berasingan untuk menyatakan pendirian mereka dan seterusnya 
mengambil pendirian yang mereka percaya diambil atas situasi di Iraq pada masa kini. 

Soalan kedua, kita telah beberapa kali menyatakan bahawa Malaysia tidak ada 
cadangan untuk berperang atau mengambil tindakan yang kasar, bahawa kita ini adalah 
sebuah negara jiran yang baik, dan sentiasa menghargai keamanan dan juga persaudaraan 
yang baik dan kuat, kerana dalam itu kita dapat lebih banyak manfaat dari perhubungan 
yang baik, yang erat khususnya dalam bidang ekonomi, sosial dan juga politiknya. 

Kita akan terus mencari jalan untuk mendapatkan persetujuan.  Dan, saya 
nyatakan tadi kita akan terus membekalkan air kepada Singapura mengikut perjanjian 2061.  
Apa yang kita ingin bincangkan di sini ialah harganya yang telah diberi dalam perjanjian 
dahulu bahawa kita dapat mengkaji selepas 25 tahun, di mana kita mengambil kira kuasa 
pembelian, wang dan harga pertukaran wang dan sebagainya mengikutkan nilai-nilai 
semasa.  Jadi, Yang Berhormat bagi Marang, kita tidak ada cadangan untuk menggunakan 
air [Ketawa] untuk menyerang Singapura.  Sekian, terima kasih. 

Datuk Ahmad Zahid bin Hamidi:  Terima kasih, Tuan Yang di-Pertua.  Tindakan 
Menteri Luar Singapura sebagai seorang gung-ho kepada pemerintah Singapura sekarang 
ini mendedahkan surat perhubungan dengan Malaysia, memperlihatkan bahawa dengan 
izin, act of desperado terhadap tekanan yang dirasakan oleh Singapura disebabkan oleh 
tidak ada lagi peluang untuk mereka bersilat bagi menjawab tuduhan-tuduhan yang 
munasabah yang dibuat oleh kita.  Adakah Yang Berhormat setuju bahawa tindakan 
manusia yang desperado sebegini tidak langsung menjaga perasaan jiran dan tidak 
langsung tahu soal diplomasi yang harus dipertahankan di antara dua negara berjiran. 

Datuk Dr. Leo Michael Toyad:  Tuan Yang di-Pertua, saya memang setuju 
dengan pandangan-pandangan Yang Berhormat itu. Kemungkinannya telah menggunakan 
tafsiran bersilat itu kadang-kadang, kalau kawasan itu terlalu rumit untuk kita bersilat 
memang kita menjadi seorang desperado, kerana kita tidak dapat buka bunga-bunga dan 
lain-lainnya  [Ketawa]  untuk melancarkan silat kita itu.  Walau bagaimanapun, kita berharap 
mereka sedar bahawa tindakan seperti ini memang tidak menguntungkan mana-mana 
pihak dalam perbincangan kita mengenai isu dua hala. 

 

6. Tuan Thong Fah Chong [Ipoh Timur] minta Menteri Dalam Negeri menyatakan 
apakah jumlah kes-kes jenayah di negara ini dan apakah peratusan daripada kes-kes 
tersebut adalah kes jenayah ringan dan kes jenayah berat. 

Setiausaha Parlimen Kementerian Dalam Negeri [Datuk Seri Abu Zahar bin 
Isnin]:  Tuan Yang di-Pertua, untuk menjawab pertanyaan Yang Berhormat bagi Ipoh 
Timur, berikut adalah maklumat yang diperlukan iaitu sepanjang tahun 2002 sebanyak 
149,042 kes jenayah indeks telah dilaporkan.  Daripada jumlah tersebut, kes jenayah berat 
adalah sebanyak 13.98% iaitu 20,843 kes.  Manakala jenayah ringan adalah sebanyak 
86.20% iaitu sebanyak 128,199 kes.  Terima kasih. 

 



air kerana kerajaan pernah mencadangkan senjata minyak digunakan terhadap kuasa besar yang menekan negara Teluk? Perlu digunakan senjata minyak. Adakah kita juga bersedia untuk menggunakan senjata air bagi menekan Singapura? Kalau senjata air ini telah digunakan oleh kerajaan hari Sabtu yang lalu terhadap pembangkang, yang mengadakan demonstrasi di KLCC. [Disorak] Dalam masa yang sama demonstrasi diadakan juga secara aman. Senjata air ini telah digunakan. Adakah hendak gunakan juga terhadap Singapura? Terima kasih. Datuk Dr. Leo Michael Toyad: Tuan Yang di-Pertua, untuk menjawab soalan yang pertama. Mungkin Yang Berhormat sedar bahawa jawapan itu telah dibuat oleh Yang Berhormat Menteri sendiri dalam menggulung perbahasan atas Titah Ucapan Seri Paduka Baginda Yang di-Pertuan Agong. Dan, bahawa dalam Asean kita membuat keputusan secara 'consensus' dan kalau tidak kita merupakan pendirian yang berlainan, Singapura dan Filipina telah pun berasingan untuk menyatakan pendirian mereka dan seterusnya mengambil pendirian yang mereka percaya diambil atas situasi di Iraq pada masa kini. Soalan kedua, kita telah beberapa kali menyatakan bahawa Malaysia tidak ada cadangan untuk berperang atau mengambil tindakan yang kasar, bahawa kita ini adalah sebuah negara jiran yang baik, dan sentiasa menghargai keamanan dan juga persaudaraan yang baik dan kuat, kerana dalam itu kita dapat lebih banyak manfaat dari perhubungan yang baik, yang erat khususnya dalam bidang ekonomi, sosial dan juga politiknya. Kita akan terus mencari jalan untuk mendapatkan persetujuan. Dan, saya nyatakan tadi kita akan terus membekalkan air kepada Singapura mengikut perjanjian 2061. Apa yang kita ingin bincangkan di sini ialah harganya yang telah diberi dalam perjanjian dahulu bahawa kita dapat mengkaji selepas 25 tahun, di mana kita mengambil kira kuasa pembelian, wang dan harga pertukaran wang dan sebagainya mengikutkan nilai-nilai semasa. Jadi, Yang Berhormat bagi Marang, kita tidak ada cadangan untuk menggunakan air [Ketawa] untuk menyerang Singapura. Sekian, terima kasih. Datuk Ahmad Zahid bin Hamidi: Terima kasih, Tuan Yang di-Pertua. Tindakan Menteri Luar Singapura sebagai seorang gung-ho kepada pemerintah Singapura sekarang ini mendedahkan surat perhubungan dengan Malaysia, memperlihatkan bahawa dengan izin, act of desperado terhadap tekanan yang dirasakan oleh Singapura disebabkan oleh tidak ada lagi peluang untuk mereka bersilat bagi menjawab tuduhan-tuduhan yang munasabah yang dibuat oleh kita. Adakah Yang Berhormat setuju bahawa tindakan manusia yang desperado sebegini tidak langsung menjaga perasaan jiran dan tidak langsung tahu soal diplomasi yang harus dipertahankan di antara dua negara berjiran. Datuk Dr. Leo Michael Toyad: Tuan Yang di-Pertua, saya memang setuju dengan pandangan-pandangan Yang Berhormat itu. Kemungkinannya telah menggunakan tafsiran bersilat itu kadang-kadang, kalau kawasan itu terlalu rumit untuk kita bersilat memang kita menjadi seorang desperado, kerana kita tidak dapat buka bunga-bunga dan lain-lainnya [Ketawa] untuk melancarkan silat kita itu. Walau bagaimanapun, kita berharap mereka sedar bahawa tindakan seperti ini memang tidak menguntungkan mana-mana pihak dalam perbincangan kita mengenai isu dua hala. 6. Tuan Thong Fah Chong [Ipoh Timur] minta Menteri Dalam Negeri menyatakan apakah jumlah kes-kes jenayah di negara ini dan apakah peratusan daripada kes-kes tersebut adalah kes jenayah ringan dan kes jenayah berat. Setiausaha Parlimen Kementerian Dalam Negeri [Datuk Seri Abu Zahar bin Isnin]: Tuan Yang di-Pertua, untuk menjawab pertanyaan Yang Berhormat bagi Ipoh Timur, berikut adalah maklumat yang diperlukan iaitu sepanjang tahun 2002 sebanyak 149,042 kes jenayah indeks telah dilaporkan. Daripada jumlah tersebut, kes jenayah berat adalah sebanyak 13.98% iaitu 20,843 kes. Manakala jenayah ringan adalah sebanyak 86.20% iaitu sebanyak 128,199 kes. Terima kasih.